Predkladacia správa

	
V dňoch 1.- 3. júna 2007 uskutočnil minister zahraničných vecí Slovenskej republiky J. Kubiš  pracovnú návštevu Ukrajiny.

	Okrem stretnutia s predsedom vlády Ukrajiny V. Janukovyčom, predsedom Verchovnoj rady Ukrajiny O. Morozom, rokoval aj s novým ministrom zahraničných vecí Ukrajiny A. Jaceňjukom.

Počas stretnutí boli prerokované otázky súvisiace s vývojom vnútropolitickej situácie na Ukrajine, ako aj niektoré okruhy bilaterálnych vzťahov a možnosti ich prehĺbenia.

V rámci svojej pracovnej návštevy sa minister zahraničných vecí Slovenskej republiky aktívne zúčastnil osláv Dňa Európy v Kyjeve.